[{"text_idx": "#000002", "text": "Mae\u2019r adeg yna o\u2019r flwyddyn wedi cyrraedd eto \u2013 mae llwyth o bobl mewn dillad gwyn ar y teledu! Rhai ohonynt yn chwarae tennis yn Wimbledon, a rhai yn chwarae criced mewn pob math o gystadlaethau. Un o\u2019r cystadlaethau criced sy\u2019n digwydd eto\u2019r haf yma yw Cyfres y Lludw (yr Ashes) lle bydd Lloegr ac Awstralia yn chwarae i ennill cwpan sy\u2019n dal lludw wicedi criced wedi\u2019u llosgi. Ond pam fydden nhw eisiau ennill cwpan yn llawn lludw?!"}, {"text_idx": "#000003", "text": "Yn 1882, roedd ge\u0302m criced hynod o gyffrous rhwng Lloegr ac Awstralia \u2013 roedd e mor gyffrous fel bod un dyn yn y gynulleidfa wedi cnoi trwy handlen ei ymbare\u0301l! Roedd y ge\u0302m yn un agos iawn ond Awstralia a enillodd felly fe losgodd ti\u0302m Lloegr y wicedi a\u2019u rhoi nhw i di\u0302m Awstralia. Un dyn oedd yn aelod o di\u0302m Lloegr, ond na chafodd gyfle i chwarae yn y ge\u0302m yna, oedd myfyriwr o\u2019r enw CT Studd. Cafodd gyfle i chwarae yn y ge\u0302m nesa yn erbyn Awstralia\u2019r flwyddyn ganlynol ac fe enillodd Lloegr y tro yna felly fe roddodd ti\u0302m Awstralia\u2019r lludw yn o\u0302l iddyn nhw. Dyna ddechrau Cyfres y Lludw."}]